
Af H. O. Axelsen _ _ 

Ufoer og liv i universet 
er kort til debat i DR 
hver dag i ugen med 
start 14. marts på PI 
kl. 12.50 i 

programmet »Et 

øjeblik«. 

Udsendelserne er 
tilrettelagt af Michael 
Christophersen, der er 
journalist på 

Danmarks Radio og 
arbejder på 

programmet 
»Harddisken«. 
Ufo-temaet 
begrebet Liv 
universet dækkes 
flere vinkler 

Journalist Michael Christophersen interviewer Ole udsendelserne, 
Henningsen ved TV-Byen i Gladsaxe har deltagelse 

pens. pilot og chef for 

Havarikomissionen, Kurt Abildskov fra organisationen IGAP samt overlæge og 
psykiater Mogens Jacobsen, der er medlem af netværket af uafhængige danske 
skeptikere. 

Endvidere medvirker Ole Henningsen, der i sin fritid har beskæftiget sig med 
de ting, der rører sig på himlen siden 1959 for SUFOI, Skandinavisk UFO 
Information, og desuden har en stor interesse for bl.a. astronomi og rumfart. 
Danmarks Radio henviser i øvrigt til webtemaet om ufoer og flyvende 
tallerkener under »Videnskab + IT«, »Samfund og kultur« på 
adressen:http://www.dr.dk/Videnskab/Emner/Samfund+kultur+og+fremtid/uf 
oer/0 107092338.htm 



og 


fra 

i 

der 

af 




Mars og Saturn i Vanløse 

på torsdag 

Af Ole Henningsen 

Udforskningen af solsystemet med særlig fokus på Mars, Saturn og Titan står 
på den lokale dagsorden, når SUFOIs Lokalgruppe »Storkøbenhavn« torsdag, 
den 10. marts haret spændende foredrag på programmet. 

Mødet i gruppen finder sted torsdag den 10. marts kl. 19.00 i Vanløse 
Medborgerhus, Lindersv old, Jylling evej J77, 2720 Vanløse. 

Foredragsholderen er 
den fra radio og TV 
så kendte astrofysiker 
Michael Linden-Vørnle 
fra Tycho Brahe 
Planetarium, og han 
vil på sin sædvanlige 
oplagte og uhyre 
jordnære facon 

berette om de 
seneste landvindinger 
i udforskningen af 
vort solsystem anno 
2005. 

Udforskningen af 
Solsystemet er i disse 
år oppe i højt gear. 
Både europæiske og 
ameri kanske 
rumsonder leverer et 
væld af billeder og 
målinger fra bl.a. 
Mars, Jupiter og 
Saturn. 

Danmark er også 
med i forreste række, 
for på Mars- 
overfladen kører 2 
amerikanske rovere rundt med vigtige danske instrumenter om bord. Og det 
var et danskproduceret „vækkeur", der fik liv i den rumsonde, der for kort tid 
siden med stor succes landede på Saturns måne Titan. 

I de kommende år vil ubemandede sonder besøge Merkur, Venus og måske 
endda den fjerneste planet, Pluto. Også kometer og asteroider bliver set efter i 
sømmene. 

Michael Linden-Vørnle vil fortælle om, hvad udforskningen af vores 
planetsystem har lært os, og hvad vi forventer os af de kommende missioner. I 
sidste ende håber vi på at lære mere om vores egen oprindelse - om livets 
opståen, fortæller Susanne Skovlund fra Lokalgruppen »Storkøbenhavn«. 



Foredragsholderen astrofysiker, ph.d. Michael Linden- 
Vørnle 

Foto: Ole Henningsen 





Alle er velkomne. Tilmelding er ikke nødvendig, men der opkræves kr. 35.- til 
dækning af lokalgruppens udgifter, (administration, porto, kaffe, te, småkager 
med videre). 


Kig op efter Arlas yoghurt 

Af Ole Henningsen 

Den internationale Rumstation, ISS, kan atter ses på himlen fra Danmark i de 
kommende uger. 

Besætningen på ISS, den amerikanske astronaut Leroy Chiao og den russiske 
cosmonaut Salizhan Sharipov, har for få dage siden med et ubemandet russisk 
transportrumskib modtaget nye forsyninger af mad og teknisk udstyr til 
rumstationen. 

Arlas yoghurt i rummet 

„Det føles fantastisk, at det er lykkedes for os at udvikle en yoghurt til 
rummet. Vi skriver dansk og svensk mejerihistorie", sagde projektleder i Arla 
Foods Innovation, Carsten Hallund Slot, da forsyningsfartøjet Progress sikkert 
havde afleveret sin leverance til ISS. 

Arla havde nemlig leveret yoghurt til 
astronauterne. 

Fødevarerne skal række til det næste knapt 
halve år, så de to astronater, der lige nu er 
ombord på rumstationen, må dog vente med 
at kaste sig over den nye sending af 
fødevarer. 

Arlas yoghurt og de øvrige fødevarer er nemlig 
beregnet til russeren Sergei Krikalev og 
amerikaneren John Phillips, der er en del af 
den kommende besætning på ISS. 

De to har personligt valgt Arlas yoghurt fra 
den amerikanske rumfartsorganisation NASAs 
liste over godkendte rum-fødevarer til deres 
knapt halve år på rumstationen. 

For at få lov til at levere fødevarer til NASA 
skal produkterne leve op til den berømte 
rumfartsorganisations hårde krav og tests. Det 

blåbær og hindbær. Og den er også faldet i astronauternes og kosmonauternes 
smag. 

„I den sidste ende er det astronauterne og kosmonauterne, der vælger, hvilke 
produkter de vil have med i rummet. Lige nu er det en amerikaner og en 
russer, som har bedt om at få vores yoghurt med under deres ophold på den 
internationale rumstation", fortæller Carsten Hallund Slot fra Arla. 



forsyningsfartøjet Progress 
inden sammenkoblingen 

Foto: NASA 

gør Arlas yoghurt med smag af 




Ros fra NASA 

Ud over rum-yoghurten har Arla også en 
pulverbaseret kakaomælk til godkendelse hos 
NASA. Kakaomælken indeholder D-vitaminer, 
kalcium, fibre og probiotika og har en holdbarhed 
på 24 måneder. 

Fra NASAs side er der ros til Arlas indsats: 

„Arla Foods har arbejdet meget hårdt for at 
få disse to produkter godkendt til rumfart. 

Arbejdet har givet resultat, og vi kan 
konstatere, at selskabet er blevet dygtigt til 
at udvikle mejeriprodukter til rummet", siger 
Anthony Pometto, direktør i NASAs kommercielle center for fødevareforskning, 
FTCSC. 

Der kan læses mere om Arlas rumprodukter på adressen: 
http://www.arlafoods.dk/APPLyHJ/HJ201AFD/HJ201D01. NSF/0/98BF2B45B278 
A4E5C1256FB80047A872 


Arlas yoghurt sendes op i 
rummet i portionspakker 
og er lige til at spise 

Foto: Arla 


Inspektion af rumfærgen 

Når amerikanerne igen optager deres rumfærgeprogram efter forliset af 
rumfærgen Columbia for to år siden, vil man fra ISS inspicere rumfærgen for 
eventuelle skader inden sammenkoblingen. 

Besætningen på ISS modtog derfor med den seneste forsyning bl.a. kameraer 
til fotografering af rumfærgens kakler, hvis skader viste sig at være så fatale 
for 2 år siden. 

Den første rumfærge efter ulykken vil være nyrenoverede Discovery, der 
opsendes med ny besætning til ISS i maj måned. 

ISS ses på aftenhimlen 

Nedenfor ses, hvornår Den internationale Rumstation, ISS, næste gang kan 
ses fra danske breddegrader. 

Der er angivet dato, verdenshjørne og højde i grader over horisonten for 
rumstationens tilsynekomst, hvor højt den bevæger sig op på himlen, og hvor 
den igen forsvinder. 

Den vil på disse omtrentlige tidspunkter kunne ses som en stor klar stjerne, 
der bevæger sig fra en vestlig retning mod øst hen over den sydlige himmel. 

Flere oplysninger om Den internationale Rumstation, ISS, kan ses på denne 
adresse: http://spaceflight.nasa.gov/ 


Send ufo-mail til familie, venner og bekendte! 

Synes du, at ufo-mail er spændende oplysninger og interessant læsning, så 
send denne ufo-mail videre til din familie, dine venner og bekendte. 

Så har de også muligheden for at modtage ufo-mail gratis og uforpligtende, 
når der sker noget nyt: Danske og udenlandske observationer eller fotografier, 
aktuelle himmelfænomener og spændende tilbud på ufo-materialer. 
















